OpenLLM-France/wikimedia huggingface dataset:
# RKO 281

RKO 281 és un telefilm històric de 1999 dirigit per Benjamin Ross. Ha estat doblat al català.
El film descriu la producció tumultuosa del film de 1941, Citizen Kane. Pel que fa al títol del film, és una referència al número que duia inicialment el film Citizen Kane durant la seva producció.

## Argument

Arribat a Hollywood amb l'etiqueta de nen prodigi després d'una espectacular carrera teatral a Nova York, incloent la seva famosa representació radiofònica de "La guerra dels mons", Orson Welles comença a rodar la seva primera pel·lícula amb només 24 anys. Va ser un sopar en la mansió de Randolph Hearst, durant la qual va mantenir una discussió amb el gran magnat, que li va servir d'inspiració per a aquesta pel·lícula.

## Repartiment

* Liev Schreiber: Orson Welles
* John Malkovich: Herman J. Mankiewicz
* James Cromwell: William Randolph Hearst
* Melanie Griffith: Marion Davies
* Roy Scheider: George Schaefer
* David Suchet: Louis B. Mayer
* Liam Cunningham: Gregg Toland
* Brenda Blethyn: Louella Parsons
* Fiona Shaw: Hedda Hopper
* Anastasia Hille: Carole Lombard
* Roger Allam: Walt Disney
* Jay Benedict: Darryl Zanuck
* Ron Berglas: David O. Selznick

## Premis

* 2000: Emmy: 3 premis. 13 nominacions, incloent Primetime Emmy al millor actor en minisèrie o telefilm, millor actriu secundària en minisèrie o telefilm, millor telefilm, guió i direcció
* 1999: Globus d'Or: Globus d'Or a la millor minisèrie o telefilm. 3 nominacions
* 1999: Critics' Choice Awards: Millor pel·lícula per TV
* 2000: Sindicat de Guionistes (WGA): Millor guió adaptat (format llarg)

## Referències

* ↑ «RKO 281». esadir.cat.
* ↑ Weinraub, Bernard «Orson Welles Gives Them the Willies» (en anglès). The New York Times, 17-11-1999. ISSN: 0362-4331.
# Puig de Sant Miquel

«Puig de Sant Miquel» té aquests significats:
# Rafael Llopart

Rafael Llopart és el nom dels següents personatges:
* Rafael Llopart i Ferret (Sitges, 1847 – Barcelona, 1927), negociant "indiano" i filantrop
* Rafael Llopart i Vidaud, fill de Rafael Llopart i Ferret, president del FC Barcelona entre 1915 i 1916
# Rafael Luna i Vivas

Rafael Luna i Vivas (Lleida, 1958) és un polític català del Partit Popular, diputat al Parlament de Catalunya des de la IV Legislatura.
Llicenciat en ciències del treball per la Universitat Internacional de Catalunya, és màster en Desenvolupament Organitzacional i Postgrau Internacional en Resolució de Conflictes per la Universitat d'Alcalá de Henares. En els anys setanta es traslladà a Tarragona, residint a Altafulla.
Militant des del 1977 del Partit Popular (aleshores Aliança Popular), el 1993 fou nomenat president provincial del partit i fou elegit diputat al Parlament de Catalunya a les eleccions al Parlament de Catalunya de 1995, 1999, 2003, 2006, 2010 i 2012, i fou designat Senador pel Parlament de Catalunya de 1999 a 2002.

## Referències

* ↑ «Rafael Luna Vivas». Parlament de Catalunya. Arxivat de l'original el 2015-04-02. [Consulta: 16 setembre 2013].

## Enllaços externs

* Fitxa de Rafael Luna al Senat Espanyol
* Biografia
# Punta de l'Espardenyer

La Punta de l'Espardenyer és una muntanya de 728 metres que es troba al municipi d'Arnes, a la comarca de la Terra Alta.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ravenna (Kentucky)

Ravenna és una població dels Estats Units a l'estat de Kentucky. Segons el cens del 2000 tenia 693 habitants.

## Demografia

Segons el cens del 2000, Ravenna tenia 693 habitants, 301 habitatges, i 207 famílies. La densitat de població era de 723,2 habitants/km².
Dels 301 habitatges en un 25,9% hi vivien nens de menys de 18 anys, en un 50,8% hi vivien parelles casades, en un 15,3% dones solteres, i en un 31,2% no eren unitats familiars. En el 29,6% dels habitatges hi vivien persones soles el 16,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,8.
Per edats la població es repartia de la següent manera: un 20,5% tenia menys de 18 anys, un 9,4% entre 18 i 24, un 28% entre 25 i 44, un 24,2% de 45 a 60 i un 17,9% 65 anys o més.
L'edat mediana era de 39 anys. Per cada 100 dones de 18 o més anys hi havia 82,5 homes.
La renda mediana per habitatge era de 30.583 $ i la renda mediana per família de 33.438 $. Els homes tenien una renda mediana de 25.833 $ mentre que les dones 17.813 $. La renda per capita de la població era de 14.089 $. Entorn del 16% de les famílies i el 17,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ravenna». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Ravenna». American Fact Finder. Oficina del Cens dels Estats Units, 12-01-2010.
# Raja mucosissima

Raja mucosissima és una espècie de peix de la família dels raids i de l'ordre dels raïformes.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib (anglès)

## Enllaços externs

* uBio (anglès)
# Raja nigra

Raja nigra és una espècie de peix de la família dels raids i de l'ordre dels raïformes.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib (anglès)

## Enllaços externs

* uBio (anglès)
# Ratpenat llengut de Commissaris

El ratpenat llengut de Commissaris (Glossophaga commissarisi) és una espècie de ratpenat de Centreamèrica, des de Mèxic fins a Panamà, i el nord de Sud-amèrica, al sud-est de Colòmbia, Guyana, l'est de l'Equador i el Perú i el nord-oest del Brasil, on viu fins als 2.400 metres sobre el nivell del mar.

## Subespècies

* Glossophaga commissarisi commissarisi
* Glossophaga commissarisi bakeri
* Glossophaga commissarisi hespera

## Referències

* ↑ Distribució (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Reach the Sky

Reach the Sky fou un grup nord-americà de música hardcore punk originari de la ciutat de Boston (Massachusetts).

## Història

Reach the Sky es va formar l'any 1997, i l'any 1999 van publicar el seu primer treball de llarga durada, So Far From Home, amb la discogràfica Victory Records. Després de la publicació de So Far From Home, Dan Tammik va deixar el grup i el fins llavors guitarrista Brendan Maguire es va posar al baix. El seu segon àlbum, Friends, Lies, and the End of the World, es va publicar el 2001 i a continuació el grup va anar de gira per Canadà. El 2002 el seu EP de debut fou remasteritzat i reestrenat amb algunes cançons noves. El 2003 Reach the Sky es van separar. El 2009 es van reagrupar amb una formació lleugerament diferent: Ian, Stu, Bob i Zach Jordan del grup Bane.
Bob es va convertir en membre de Bane, i Ian fundà més tard el grup Stand Accused. Stu esdevingué mànager de grups com Sick of it All, Dropkick Murphys i The Mighty Mighty Bosstones. A vegades també toca amb Bane.

## Membres

* Chris Chasse - guitarra (ara membre de Great Collapse i Nations Afire, ex-membre de Rise Against)
* Brendan "Stu" Maguire - guitarra
* Bob Mahoney - bateria
* Ian Larrabee - veu
* Dan Tammik - baix

## Discografia
### Àlbums

* 1999: So Far From Home (Victory Records)
* 2001: Friends, Lies, and the End of the World (Victory Records)

### EP

* 1998: Open Roads and Broken Dreams (East Coast Empire)
* 1999: Everybody's Hero (Victory Records)
* 2002: Open Roads and Broken Dreams (Deathwish Inc.)
* 2002: The Transient Hearts (Victory Records)

### Compartits

* 1998: Boston Hardcore (amb With One Intent, Back Ta Basics Records)
* 2000: Boston-Buffalo Express (amb Buried Alive, Indecision Records, 2000)
* 2001: NYC Takeover Vol. 1 (amb All Out War i Grey Area, Victory Records)

## Referències

* ↑ Reach the Sky at Allmusic
* ↑ Hardcore Spirit of '97 Error in webarchive template: Check |url= value. Empty. . Boston Phoenix, March 15, 2001.
* ↑ Reach the Sky Are Growing Up and Out Error in webarchive template: Check |url= value. Empty. . Exclaim!, July 2001.
# Reacció redox orgànica

Les reduccions orgàniques, les oxidacions orgàniques o les reaccions redox orgàniques són reaccions redox en les que intervenen compostos orgànics com reactius.
En química orgànica, les oxidacions i reduccions són diferents de les reaccions redox normals, perquè moltes d'aquestes reaccions porten el nom d'oxidació i reducció però en realitat no impliquen la transferència d'electrons en el sentit electroquímic de la paraula.

## Estats d'oxidació

Seguint les regles de determinació del nombre d'oxidació per a un àtom de carboni individual s'arriba a
| Estat d'oxidació | Grup funcional i/o exemples |
| -IV | Alcans |
| -II | Alquens, Alcohols, Halurs d'alquil, Amines |
| 0 | Alquins, Cetones, Aldehid, Diols geminals |
| +II | Àcids carboxílics, Amides, cloroform |
| +IV | diòxid de carboni, tetraclorometà |

## Reduccions orgàniques

Hi ha diversos mecanismes de reacció per a les reduccions orgàniques:
* Transferència directa d'electrons en la reducció d'un electró com, per exemple, en la reducció de Birch.
* Transferència d'hidrur en la reducció, com per exemple, el desplaçament d'hidrur de liti i alumini o d'un hidrur com en la reducció de Meerwein-Ponndorf-Verley
* Reduccions d'hidrogen amb un catalitzador, tal com el catalitzador Lindlar o el catalitzador Adkins o en reduccions concretes com la reducció Rosenmund.
* Reacció de desproporció com la reacció de Cannizzaro
Entre les reduccions en les que només es reflecteix el canvi d'estat d'oxidació s'inclou la reacció de Wolff-Kishner.

## Oxidacions orgàniques

Hi ha diversos mecanismes per explicar les reaccions d'oxidació orgànica:
* Transferència individuals d'electrons
* Oxidacions a través d'intermediaris èster amb àcid cròmic o diòxid de manganès
* Transferència d'àtoms dhidrogen com en l'halogenació per radicals lliures
* Oxidació amb oxigen (combustió)
* Oxidació amb participació de l'ozó en l'ozonòlisi i peròxids
* Oxidacions en les que intervé un mecanisme de reacció d'eliminació, com l'oxidació de Swern, l'oxidació de Kornblum i amb reactius com l'àcid IBX i el periodinà de Dess-Martin.
* Oxidació per radicals nitròxid, sal de Fremy o TEMPO

## Referències

* ↑ March Jerry; (1885). Advanced Organic Chemistry reactions, mechanisms and structure (3rd ed.). New York: John Wiley & Sons, inc. ISBN 0-471-85472-7
# ReactJS

ReactJS (o també React.js) és una Biblioteca informàtica de JavaScript de codi obert amb l'objectiu de desenvolupar interfícies d'usuari. ReactJS és mantingut per Facebook, Instagram i una comunitat de desenvolupadors individuals i empreses. ReactJS permet als desenvolupador crear aplicacions web de grans dimensions que empra dades que poden canviar amb el temps sense recarregar la pàgina. El principal objectiu de ReactJS és la rapidesa, simplicitat i escalabilitat. ReactJS només processa les interfícies d'usuari. ReactJS es correspon amb la implementació Model-Vista-Controlador (MVC) i es pot emprar conjuntament amb d'altres biblioteques JavaScript com ara AngularJS.

## Principals característiques
### DOM virtual

Model d'Objectes del Document (DOM) que permet renderitzar només els elements gràfics que han estat modificats (major velocitat). Útil quan tenim llistes de dades molt grans i només es produeixen petites modificacions.

### JSX

És una extensió del llenguatge JavaSript que està optimitzat en velocitat i captura d'errors en temps de compilació.

### Flux de dades en un sol sentit

Dota de simplicitat al protocol de comunicacions i permet una depuració més ràpida.

## Versions

| Versió | Noves característiques |
| 16 | El components poden retornar matrius i cadenes Millora del manegador d'errors. Suport a First-class per a lliurar un sub-arbre dins un altre DOM. Mode streaming al costat de servidor. DOM permet passar atributs no estàndard. |

## Referències

* ↑ «React - A JavaScript library for building user interfaces» (en anglès). https://facebook.+[Consulta: 18 juliol 2017].
* ↑ Wheeler, Ken «Learning React.js: Getting Started and Concepts» (en anglès). Scotch.
* ↑ «React Community» (en anglès). https://github.com.+[Consulta: 18 juliol 2017].
* 1 2 «Learn React» (en anglès). ReactDOM, 13-02-2019.

## Vegeu també

* Llicència BSD
# Ramil Guliyev

Ramil Guliyev (Bakú, 29 de maig de 1990) és un atleta turc. És velocista. Nascut a l'Azerbaidjan i naturalitzat el 2011, Guliyev es converteix en el primer atleta turc a rebre una medalla d'or, en un campionat del món en 200 m. amb 20.9 en la versió XVI del Campionat mundial.

## Referències

* ↑ http://www.diken.com.tr/dunya-sampiyonu-guliyev-boltlarin-ardindan-bizim-zamanimiz-geldi/

## Enllaços externs

* "No soc el nuevo Bolt" - Entrevista amb Guliyev (turc)
# Rapaggio

Rapaggio (en cors Rapaghju) és un municipi francès, situat a la regió de Còrsega, al departament d'Alta Còrsega. L'any 1999 tenia 10 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 19 | 40 | 27 | 31 | 14 | 10 |

## Administració

Llista d'alcaldes :
| Període | Identitat | Partit | Qualitat |
| 2008- | Stella Pieri | | |
# Rapa blava

La rapa blava, o rarament també sarriassa (nom que també s'aplica a una altra espècie del mateix gènere, Arum italicum), o fins i tot cugot (que s'usa per diverses plantes), és l'espècie de plantes amb flor Arum pictum, del gènere Arum de la família de les aràcies. És endèmica de les Balears Arxivat 2010-05-28 a Wayback Machine., Còrsega, Sardenya Arxivat 2012-11-01 a Wayback Machine. i de les illes de la mar Tirrena.

## Morfologia

Herba perenne, normalment de 25 cm d'alt (però que pot assolir els 50 cm), amb grans fulles ovals, agudes i cordades a la base, de color verd-blavós amb un fi viu vermell, i venes blanquinoses (que la diferencien del similar A.italicum). Fa inflorescències en espàdix, amb l'eix purpuri fosc embolcallat per una espata en forma de paperina de color púrpura-violaci (d'ací el nom específic, pictum). Creix en màquies i en zones sorrenques o pedregoses. A diferència de les altres espècies d'Arum, floreix a la tardor .

## Enllaços externs

* Fotografies
* Plana web de l'IPNI (anglès)
* Global Biodiversity Information Facility (anglès)
# Ran Zhi

Ran Zhi (冉智) (mort el 354 EC) va ser un príncep hereu de l'estat xinès de curta durada de Ran Wei. El seu pare, Ran Min, va ser l'únic emperador de l'estat.
Ran Zhi, com el fill major de Ran Min, va ser fet príncep hereu quan el seu pare va proclamar el nou estat el 350; després d'enderrocar l'Emperador Shi Jian dels Zhao posteriors i nomenar-se a si mateix emperador. Ell va fer emperadriu a la mare de Ran Zhi, la Dama Dong. Després d'això Ran Min fou capturat i ajusticiat pel príncep dels Yan anteriors, Murong Jun, el 352, l'Emperadriu Dong va intentar resistir, però es va veure obligada finalment a rendir-se. Murong Jun la va crear la Dama Fengxi i va crear a Ran Zhi el Marquès de Haibin. En el 354, l'oficial de Yan anteriors Song Bin (宋斌) va ser acusat d'encapçalar un complot per fer emperador a Ran Zhi, i hom diu que tots els que van estar involucrats van ser executats — el que implica, però no indica de manera explícita que Ran Zhi va ser executat també. Una sèrie d'oficial anomenats Ran durant la tardana Dinastia Wei del Nord van afirmar ser descendents de Ran Min, probablement a través de Ran Zhi.

## Referències

* ↑ Zizhi Tongjian, vol. 98.
* ↑ Zizhi Tongjian, vol. 99.
# Rescued from an Eagle's Nest

Rescued from an Eagle's Nest és una pel·lícula muda de la Edison Manufacturing Company dirigida per J. Searle Dawley i filmada per Edwin S. Porter. Es tracta de la primera pel·lícula protagonitzada per D.W. Griffith, que actuà amb el sobrenom de Lawrence Griffith. L'actor, necessitat de diners per la fallida de la seva darrera obra teatral, va intentar vendre a la productora un guió basat en l'opera Tosca, que no va convèncer, però el van contractar com a actor. La pel·lícula es va estrenar el 16 de gener de 1908.

## Argument

Un llenyataire surt d'una barraca seguit d'una dona amb el seu nadó. A prop, alguns homes tallen un arbre. El nadó es queda sol fora de la barraca i una àguila se l'enduu volant. La mare surt fora i veu què ha passat, agafa una pistola i apunta, però decideix no disparar veient que amb la caiguda el nadó es mataria. Demana ajut als llenyataires i arriben al penya-segat on es troba el niu de l'àguila. Un dels homes es deixa anar amb una corda cap al niu. L'àguila ataca però ell la mata llençant-la contra el cingle. Després d'agafar el nadó és hissat del penya-segat i pot tornar el nadó a la seva mare.

## Repartiment

* D. W. Griffith (llenyataire)
* Henry B. Walthall (llenyataire)
* Miss Earle (la mare)
* Jinnie Frazer (el nadó)

## Referències

* ↑ «Latests films of all makers». Moving Picture World 2, 5, 01-02-1908, pàg. 85.
* ↑ Wheeler Winston Dixon, Gwendolyn Audrey Foster. A Short History of Film (en anglesa). Rutgers University Press, 2008, p. 22.
* ↑ Blum, Daniel. A pictorial history of the silent screen (en anglès). Londres: Spring Books, 1953, p. 9.
* ↑ Stokes, Melvyn. D.W. Griffith's the Birth of a Nation: A History of the Most Controversial Motion Picture of All Time (en anglès). Oxford University Press, 2008, p. 81. ISBN 978-0195336795.

## Enllaços externs

* Rescued from an Eagle's Nest al catàleg de l'American Film Institute
# Resolució 447 del Consell de Seguretat de les Nacions Unides

La Resolució 447 del Consell de Seguretat de les Nacions Unides, aprovada el 28 de març de 1979 després d'escoltar les representacions de la República Popular d'Angola i l'Organització Popular d'Àfrica del Sud-Oest (SWAPO), el Consell va recordar les resolucions 387 (1976) i 428 (1978) i condemnà Sud-àfrica per les seves incursions contínues en violació directa de les resolucions anteriors.
La Resolució 447 pretenia condemnar la repressió del poble de Namíbia per Sud-àfrica, l'apartheid i la militarització d'Àfrica del Sud-oest (Namíbia). El Consell va exigir Sud-àfrica respectar la integritat territorial d'aquests estats, i va elogiar Angola i altres estats fronterers pel seu suport del poble de Namíbia, demanant als altres estats que els proporcionessin assistència.
La resolució va acabar amb una petició al Secretari General que presentés un informe sobre la situació el 30 d'abril de 1979.
La Resolució del Consell 447 va ser adoptada per 12 vots a favor i cap en contra; França, el Regne Unit i els Estats Units es van abstenir.

## Vegeu també

* Llista de resolucions del Consell de Seguretat de les Nacions Unides 401 a la 500 (1976 - 1982)
* Guerra de la frontera de Sud-àfrica

## Enllaços externs

* PDF Text de la Resolució a UN.org
# Resolució 44 del Consell de Seguretat de les Nacions Unides

La Resolució 44 del Consell de Seguretat de les Nacions Unides, aprovada l'1 d'abril de 1948, després d'haver rebut els informes sol·licitats a la resolució 42 del Consell de Seguretat de les Nacions Unides, el Consell va demanar al Secretari General de les Nacions Unides convocar un període extraordinari de sessions de l'Assemblea General de les Nacions Unides per considerar encara més la qüestió del futur govern de Palestina.
La resolució va ser adoptada amb dues abstencions de la República Socialista Soviètica d'Ucraïna i de la Unió Soviètica.

## Vegeu també

* Llista de resolucions del Consell de Seguretat de les Nacions Unides 1 a la 100 (1948 - 1952)

## Enllaços externs

* PDF Text de la Resolució a UN.org
# Resolució 449 del Consell de Seguretat de les Nacions Unides

La Resolució 449 del Consell de Seguretat de les Nacions Unides, fou aprovada el 30 de maig de 1979, va considerar un informe del Secretari General de les Nacions Unides sobre la Força de les Nacions Unides d'Observació de la Separació. El Consell va observar els seus esforços per establir una pau duradora i justa a l'Orient Mitjà però també va expressar la seva preocupació per l'estat de tensió vigent a la zona.
La Resolució va decidir demanar a les parts implicades que implementessin de manera immediata resolució 338 (1973), va renovar el mandat de la Força d'Observadors durant uns altres 6 mesos fins al 30 de novembre de 1979 i va demanar al Secretari General envia un informe sobre la situació al final d'aquest període.
La resolució es va aprovar amb 14 vots a cap; República Popular de la Xina no va participar en la votació.

## Vegeu també

* Llista de resolucions del Consell de Seguretat de les Nacions Unides 401 a la 500 (1976 - 1982)

## Enllaços externs

* PDF Text de la Resolució a UN.org
# Rhinogobius taenigena

Rhinogobius taenigena és una espècie de peix de la família dels gòbids i de l'ordre dels perciformes.

## Morfologia

* Els adults poden assolir 3,1 cm de longitud total.
* Nombre de vèrtebres: 27.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia a la conca del Mekong a Laos.

## Observacions

És inofensiu per als humans.

## Referències

* 1 2 3 4 «Rhinogobius taenigena Chen, Kottelat & Miller, 1999» (en anglès). FishBase.
* ↑ Kottelat, M., 2001. Fishes of Laos. WHT Publications Ltd., Colombo, Sri Lanka. 198 p.
* ↑ Chen, I.-S. i M. Kottelat, 2000. Rhinogobius maculicervix, a new species of goby from the Mekong basin in northern Laos (Teleostei: Gobiidae) Ichthyol. Explor. Freshwat. 11(1):81-87.
# Riedisheim

Riedisheim (en alsacià Riedese) és un municipi francès, situat a la regió del Gran Est, al departament de l'Alt Rin. L'any 1999 tenia 12.101 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 8.483 | 9.811 | 12.403 | 12.175 | 11.868 | 12.101 |

## Administració

Llista d'alcaldes :
| Període | Identitat | Partit |
| 1989-2004 | Charles Buttner | UMP |
| 2004- | Monique Karr | DVD |
# Resclosa Gran riu Set

La Resclosa Gran riu Set és una obra d'Alfés (Segrià) inclosa a l'Inventari del Patrimoni Arquitectònic de Catalunya.

## Descripció

Resclosa o peixera gran del riu Set al seu pas per Alfès.
Es tracta d'una estructura arquitectònica construïda en pedra escairada, a manera d'escalons, de manera transversal al curs del riu. La seva finalitat és elevar el nivell de l'aigua i derivar-ne el corrent per aprofitar el cabal als molins, sistemes de rec, etc.

## Referències

* 1 2 «Resclosa Gran riu Set». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 juliol 2021].